ΓΡΑΠΤΗ ΕΡΩΤΗΣΗ E-0006/02

υποβολή: Luis Berenguer Fuster (PSE) και Joan Colom i Naval (PSE) προς την Επιτροπή

(17 Ιανουαρίου 2002)

Θέμα: Ανεπαρκής παροχή ηλεκτρικού ρεύματος στην Ισπανία και ενέργειες της Επιτροπής

Στην απάντησή του σε έναν από τους βουλευτές που διατυπώνουν την παρούσα ερώτηση, στις 9 Νοεμβρίου 2001 (Ε-2560/01(1)), ο Επίτροπος κ. Monti ανέφερε ότι η Επιτροπή δεν διαθέτει στοιχεία από τα οποία να συνάγεται ότι οι διακοπές στην παροχή ηλεκτρικού ρεύματος σε ορισμένες περιοχές της Ισπανίας οφείλονται σε καταχρηστικές πρακτικές ενός ή περισσότερων φορέων της ισπανικής αγοράς ηλεκτρισμού.

Οι διακοπές συνέχισαν να παρουσιάζονται και, τις τελευταίες ημέρες, πολλαπλασιάσθηκαν, ιδίως στην Καταλωνία, αλλά και σε άλλες Αυτόνομες Διοικητικές Περιφέρειες, στη διάρκεια ενός κύματος ψύχους.

Ο ισπανικός τύπος αναφέρθηκε στην κατάσταση αυτή, της οποίας την αντιμετώπιση αδυνατεί να προβλέψει η κυβέρνηση της χώρας, που ευθύνεται για τη δημιουργία του σημερινού ολιγοπωλίου στον τομέα της ηλεκτρικής ενέργειας.

Όλοι οι είδικοί συμφωνούν πως μεταξύ των αιτίων της κατάστασης αυτής βρίσκεται η απουσία επενδύσεων εκ μέρους των επιχειρήσεων ηλεκτρισμού, οι οποίες προτίμησαν να τηρήσουν μια στάση εύκολης ζωής, χαρακτηριστική εκείνων που απολαμβάνουν μια δεσπόζουσα θέση. Οι καταναλωτές εύχονται την παρέμβαση της Επιτροπής, ώστε να τεθεί τέρμα στην κατάσταση αυτή.

Σκέπτεται η Επιτροπή να προβεί σε κάποιες ενέργειες για να διαπιστώσει εάν η κατάσταση αυτή οφείλεται σε καταχρηστικές πρακτικές λόγω της δεσπόζουσας θέσης των επιχειρήσεων ηλεκτρισμού·

Δεν πιστεύει η Επιτροπή ότι τα δημοσιεύματα του ισπανικού τύπου προσφέρουν επαρκή στοιχεία που να στηρίζουν την άποψη ότιπάρχουν ενδείξεις εφαρμογής πρακτικών οι οποίες νοθεύουν τον ανταγωνισμό·

Πιστεύει η Επιτροπή ότι αυτές οι διακοπές στην παροχή ηλεκτρικού ρεύματος μπορεί να οφείλονται στα χαρακτηριστικά του ισπανικού τομέα της ηλεκτρικής ενέργειας·

(1) ΕΕ C 115 E της 16.5.2002, σελ. 119.

Απάντηση του κ. Monti εξ ονόματος της Επιτροπής

(7 Μαρτίου 2002)

Όπως εξέφρασε στην απάντησή της της 9ης Νοεμβρίου 2001 στη γραπτή ερώτηση E-2560/01 του Αξιότιμου Μέλους, η Επιτροπή δεν διαθέτει στοιχεία που θα της επέτρεπαν να αποφανθεί για το κατά πόσον οι διακοπές στην παροχή ηλεκτρικού ρεύματος σε ορισμένες ισπανικές περιοχές οφείλονταν σε καταχρηστικές πρακτικές ενός ή περισσότερων φορέων της ισπανικής αγοράς ηλεκτρισμού. Τα δημοσιεύματα του ισπανικού τύπου δεν μπορούν να επηρεάσουν την εκτίμηση αυτή.

Η Επιτροπή θεωρεί ότι αρμοδιότητα έχουν οι ισπανικές κανονιστικές αρχές στον τομέα της ενέργειας να ερευνήσουν σχετικά με τις ακριβείς αιτίες των διακοπών της παροχής ηλεκτρικού ρεύματος σε ορισμένες ισπανικές περιοχές.

Κατά συνέπεια, η Επιτροπή δεν προτίθεται να κινήσει έρευνα, από πλευράς κοινοτικών κανόνων ανταγωνισμού, σχετικά με το πρόβλημα της συνεχούς παροχής ηλεκτρισμού από τις επιχειρήσεις που είναι επιφορτισμένες να διασφαλίζουν τηνπηρεσία μεταφοράς και διανομής ηλεκτρικού ρεύματος μέσω γραμμώνψηλής, μέσης και χαμηλής τάσης στην Ισπανία.

Σε γενικές γραμμές, η Επιτροπή συνεχίζει να θεωρεί, όπως εξέφρασε στην απάντησή της της 9ης Νοεμβρίου 2001, ότι η κανονιστική ρύθμιση εκ μέρους των εθνικών αρχών φαίνεται να είναι η καλύτερη μέθοδος για τη διασφάλιση της συνέχισης της παροχής ηλεκτρισμού.

Πάντως, η Επιτροπή θεωρεί ότι, στην εσωτερική αγορά ηλεκτρισμού, η ασφάλεια της παροχής έχει ισχυρή κοινοτική διάσταση. Για το λόγο αυτό, στις προτάσεις της για την ολοκλήρωση της εσωτερικής αγοράς ενέργειας του Μαρτίου 2001, η Επιτροπή πρότεινε μία δέσμευση για τα κράτη μέλη να ελέγχουν την ισορροπία μεταξύ παραγωγής και κατανάλωσης και ενδεχομένως να προβλέπουν προσκλήσειςποβολής προσφορών για την κατασκευή νέων μονάδων παραγωγής ηλεκτρισμού.

Εξάλλου, στην ανακοίνωσή της σχετικά με τις ευρωπαϊκές ενεργειακέςποδομές που εκδόθηκε στις 20 Δεκεμβρίου 2001, η Επιτροπή επισημαίνει τη σημασία ενός επαρκούς επιπέδου διασύνδεσης μεταξύ των δικτύων εις όφελος της ενιαίας αγοράς στην Ένωση και της βελτίωσης της ενεργειακής ασφάλειας. Στην ανακοίνωση αυτή περιλαμβάνονται συγκεκριμένες προτάσεις, ιδίως για τις διασυνδέσεις μεταξύ της Ισπανίας και των ομόρων χωρών.